CELEX: 62008CO0394
Language: hu
Date: 2009-06-03 00:00:00
Title: A Bíróság (ötödik tanács) 2009. június 3-i végzése. # Zipcar, Inc. kontra Belső Piaci Harmonizációs Hivatal (védjegyek és formatervezési minták) (OHIM). # Fellebbezés - Közösségi védjegy - A 40/94/EK rendelet 8. cikke (1) bekezdésének b) pontja - ZIPCAR szóvédjegy - A CICAR nemzeti szóvédjegy jogosultjának felszólalása. # C-394/08 P. sz. ügy

A Bíróság (ötödik tanács) 2009. június 3‑i végzése – Zipcar kontra OHIM
      (C‑394/08. P. sz. ügy)
      „Fellebbezés – Közösségi védjegy – A 40/94/EK rendelet 8. cikke (1) bekezdésének b) pontja – ZIPCAR szóvédjegy – A CICAR nemzeti szóvédjegy jogosultjának felszólalása”
      1.                     Fellebbezés – Jogalapok – A bizonyítékok értékelésének a Bíróság általi felülvizsgálata – Elfogadhatatlanság – Kizártság,
            kivéve az elferdítés esetét (EK 225. cikk; a Bíróság alapokmánya, 58. cikk, első bekezdés) (vö. 39–40. pont)
      2.                     Közösségi védjegy – Eljárási rendelkezések – A tények hivatalból történő vizsgálata – Terjedelem – Közismert tények helytállóságának
            bizonyítására vonatkozó kötelezettség – Hiány – Az Elsőfokú Bíróság előtti vitatás – Az Elsőfokú Bíróság tények közismert
            jellegére vonatkozó értékelésének a Bíróság általi felülvizsgálata – Kizártság, kivéve az elferdítés esetét (EK 225. cikk;
            a Bíróság alapokmánya, 58. cikk; 40/94 tanácsi rendelet, 74. cikk) (vö. 42. pont)
      3.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – Nemzeti
            védjegyből álló korábbi védjegy (40/94 tanácsi rendelet, 8. cikk, (1) bekezdés, b) pont) (vö. 48–49. pont)
      Tárgy
      
         
               Az Elsőfokú Bíróság (nyolcadik tanács) által a T‑36/07. sz., Zipcar kontra OHIM ügyben 2008. június 25‑én hozott azon ítélet
                  ellen benyújtott fellebbezés, amelyben az Elsőfokú Bíróság elutasítja a 9., 39. és 42. osztályba tartozó árukra és szolgáltatásokra
                  vonatkozó „ZIPCAR” szóvédjegy bejelentőjének a Belső Piaci Harmonizációs Hivatal (védjegyek és formatervezési minták) (OHIM)
                  második fellebbezési tanácsa által az R 122/2006‑2. sz. ügyben 2006. november 30‑án hozott azon határozat hatályon kívül helyezése
                  iránti kérelmét, amely elutasítja a felszólalási osztálynak az említett védjegy lajstromozását a 39. osztályba tartozó szolgáltatásokra
                  vonatkozó „CICAR” nemzeti szóvédjegy jogosultja által indított felszólalási eljárás keretében részben megtagadó határozata
                  ellen benyújtott fellebbezést.
               
            Rendelkező rész
      1)         A Bíróság a fellebbezést elutasítja.
      2)         A Bíróság a Zipcar Inc.‑et kötelezi a költségek viselésére.